1. maí

1. maí er 121. dagur ársins (122. á hlaupári) samkvæmt gregoríska tímatalinu. 244 dagar eru eftir af árinu. Dagurinn er alþjóðlegur baráttudagur verkalýðsins.

Atburðir 
 305 - Keisararnir Diocletianus og Maximianus sögðu af sér þannig að Constantius Chlorus varð einn keisari.
 1328 - Edinborg-Northampton-sáttmálinn: Konungur Englands viðurkenndi sjálfstæði Skotlands.
 1351 - Zürich gekk í Svissneska ríkjasambandið.
 1566 - Páll Stígsson, höfuðsmaður, drukknaði í tjörn hjá Lambhúsum á Álftanesi.
 1585 - Felice Peretti varð Sixtus 5. páfi.
 1615 - Aftakaveður gerði á Breiðafirði og fórust áttatíu manns af þrettán skipum.
 1707 – Konungsríkið Stóra-Bretland var myndað með Sambandslögunum (Act of Union).
 1783 - Ný eyja, sem kölluð var Nýey, myndaðist í eldgosi neðansjávar suðvestur af Reykjanesi, líklega í grennd við Eldeyjarboða. Ári síðar var hún horfin.
 1840 - Fyrsta penny-frímerkið var prentað í Bretlandi.
 1889 - Á þingi evrópskra verkalýðsfélaga í París var samþykkt tillaga frá Frökkum um að 1. maí skyldi verða alþjóðlegur frídagur verkafólks.
 1897 - 54 menn, flestir frá Eyjafirði og Patreksfirði, fórust af fimm skipum í norðan ofviðri með hríð og frosti.
 1908 - Knattspyrnufélagið Fram var stofnað í Reykjavík.
 1922 - Strandferðaskipið Sterling, hið fyrsta í eigu ríkisins, strandaði við Brimnes í Seyðisfirði. Mannbjörg varð.
 1923 - Kröfuganga var í fyrsta skipti farin á Íslandi á 1. maí.
 1925 - Rússneska knattspyrnuliðið Zenit Sankti Pétursborg var stofnað.
 1926 - Verkfall kolanámumanna hófst í Bretlandi. Ein milljón námuverkamanna lagði niður vinnu.
 1927 - Sundfélagið Ægir var stofnað í Reykjavík.
 1935 - Bifreiðaeinkasala ríkisins tók til starfa og var ein um innflutning og sölu bifreiða í sjö ár.
 1936 - Grænmetisverzlun ríkisins tók til starfa. 
 1937 - Kvæði Halldórs Laxness, „Maístjarnan“, birtist fyrst í æskulýðsblaði.
 1948 - Sunnanlands snjóaði svo mjög að með fádæmum þótti. Jafnfallinn snjór á Stórhöfða í Vestmannaeyjum mældist 65 sentimetrar.
 1965 - Þyrla fórst og með henni fimm menn við Kúagerði á leið frá Hvalfirði til Keflavíkur. Um borð voru æðstu menn Varnarliðsins auk flugmanna.
 1967 - IBM á Íslandi var stofnað.
 1970 - Rauðsokkuhreyfingin tók þátt í kröfugöngu verkalýðsins í Reykjavík og er upphaf hennar miðað við þennan atburð.
 1970 - Mótmæli brutust víða út í Bandaríkjunum við upphaf réttarhaldanna yfir New Haven-nímenningunum og í kjölfar fyrirskipunar Nixons um innrás í Kambódíu.
 1973 - Um 1,6 milljón verkamanna í Bretlandi fóru í daglangt verkfall til að mótmæla verðbólguaðgerðum ríkisstjórnarinnar.
 1977 - 34 létust og hundruð særðust í blóðbaðinu á Taksimtorgi í Istanbúl. 
 1978 - Sprengjumaðurinn frá Gladsaxe særðist af eigin sprengju í Kaupmannahöfn og var tekinn höndum.
 1978 - Japanski ævintýramaðurinn Naomi Uemura komst fyrstur manna einn á Norðurpólinn.
 1979 - Grænland fékk heimastjórn.
 1981 - Landssamband kartöflubænda var stofnað á Íslandi.
 1982 - Hernaðaraðgerðir Breta hófust í Falklandseyjastríðinu.
 1985 - Hundrað ára afmælis Jónasar Jónssonar frá Hriflu var minnst með því að afhjúpa brjóstmynd af honum við Arnarhvál í Reykjavík.
 1986 - Danski skipavarðveislusjóðurinn var stofnaður innan menntamálaráðuneytis Danmerkur.
 1989 - Skemmtigarðurinn Disney-MGM Studios var opnaður í Walt Disney World í Flórída.
 1991 - Borgarastyrjöldin í Angóla: MPLA og UNITA samþykktu Bicesse-samkomulagið.
 1993 - Ranasinghe Premadasa, forseti Srí Lanka, var myrtur af sjálfsmorðssprengjumanni úr röðum Tamíltígra.
 1994 - Formúlu 1-ökuþórinn Ayrton Senna lést í slysi sem varð í kappakstrinum San Marino Grand Prix á Ítalíu.
 1995 - Króatíski herinn hóf Bljesakaðgerðina gegn Króatíuserbum í Krajinahéraði.
 1995 - Oriental Pearl Tower var opnaður í Sjanghæ.
 1995 - Jacques Chirac var kosinn forseti Frakklands.
 1997 - Þingkosningar fóru fram í Bretlandi. 18 ára stjórn Íhaldsflokksins lauk þegar Verkamannaflokkurinn vann kosningasigur.
 1998 - Ecofin kom saman til að samþykkja lista yfir ríki sem fengju að taka upp evruna.
 1999 - Teiknimyndaþættirnir Svampur Sveinsson hófu göngu sína á Nickleodeon.
 2003 - George W. Bush tilkynnti að hernaðaraðgerðum í Írak væri lokið.
 2004 - Kýpur, Eistland, Lettland, Litháen, Malta, Pólland, Slóvakía, Slóvenía, Tékkland og Ungverjaland urðu aðilar að Evrópusambandinu.
 2005 - Netsamfélagið Istorrent var stofnað á Íslandi.
 2006 - Bólivía undir stjórn Evo Morales þjóðnýtti allar gas- og olíulindir landsins.
 2009 - Svínaflensa greindist í fyrsta sinn í Danmörku.
 2009 - Lög um hjónabönd samkynhneigðra gengu í gildi í Svíþjóð.
 2011 - Jóhannes Páll 2. páfi var lýstur sæll af kaþólsku kirkjunni.
 2015 - Heimssýningin Expo 2015 hófst í Mílanó.
 2016 - Skógareldar í Fort McMurray í Kanada eyðilögðu 505 hektara lands og 2400 byggingar.
 2017 - Sósíalistaflokkur Íslands var stofnaður.

Fædd 
 1218 - Rúdolf 1. keisar, konungur Þýskalands og keisari hins Heilaga rómverska ríkis (d. 1291).
 1238 - Magnús lagabætir, Noregskonungur (d. 1280).
 1316 - Karl 6. keisari (d. 1378).
 1602 - William Lilly, enskur stjörnuspekingur (d. 1681).
 1769 - Arthur Wellesley, hertogi af Wellington (d. 1852).
 1823 - Jemima Blackburn, skoskur málari (d. 1909).
 1885 - Jónas Jónsson frá Hriflu, íslenskur stjórnmálamaður (d. 1968).
 1899 - Jón Leifs, íslenskt tónskáld (d. 1968).
 1919 - Óskar Aðalsteinn Guðjónsson, íslenskur rithöfundur og vitavörður (d. 1994).
 1933 - Magnús Ingimarsson, íslenskur tónlistarmaður (d. 2000).
 1937 - Ragnheiður Torfadóttir, íslenskur kennari.
 1939 - Judy Collins, bandarísk söngkona.
 1945 - Rita Coolidge, bandarísk söngkona.
 1946 - Joanna Lumley, bresk leikkona.
 1951 - Álfheiður Ingadóttir, íslenskur stjórnmálamaður.
 1955 - Brynhildur Þorgeirsdóttir, íslensk myndlistarkona.
 1959 - Yasmina Reza, franskt leikskáld og rithöfundur.
 1964 - Halla Signý Kristjánsdóttir, íslenskur stjórnmálamaður.
 1968 - Oliver Bierhoff, þýskur knattspyrnumaður.
 1969 - Yasuyuki Moriyama, japanskur knattspyrnumaður.
 1969 - Wes Anderson, bandarískur leikstjóri.
 1983 - Trausti Laufdal, íslenskur tónlistarmaður.
 1986 - Adrian Lux, sænskur plötusnúður.
 1989 - Mitch Nichols, ástralskur knattspyrnumaður.

Dáin 
 1045 - Benedikt 9. páfi.
 1118 - Matthildur (Edit) af Skotlandi, Englandsdrottning, fyrri kona Hinriks 1. (f. um 1080).
 1312 - Evfemía, drottning Noregs, kona Hákonar háleggs.
 1539 - Ísabella af Portúgal, drottning Spánar og keisaraynja hins Heilaga rómverska ríkis, kona Karls 5. keisara (f. 1503).
 1555 - Marsellus 2. páfi.
 1572 - Píus 5. páfi.
 1873 - David Livingstone, skoskur landkönnuður og trúboði (f. 1813). 
 1904 - Antonín Dvořák, tékkneskt tónskáld (f. 1841).
 1945 - Joseph Goebbels, þýskur stjórnmálamaður (f. 1897).
 1994 - Ayrton Senna, brasilískur ökuþór (f. 1960).
 2002 - Jón Múli Árnason, íslenskur útvarpsmaður (f. 1921).
 2003 - Haukur Clausen, íslenskur frjálsíþróttamaður (f. 1928).

Heimild 
 

Maí